Войска Хадкевіча запозна дачакалася дапамогі Жыгімонта ІІІ, які кіраваўся з войскам і сынам, намінальным маскоўскім царом Уладзіславам, да Масквы. Яны спаткаліся толькі пад Вязьмай. Хаця Уладзіслаў намінаваўся маскоўскім царом да 1634 г., а актыўная спроба вайсковага захопу Масквы пад яго непасрэдным кіраўніцтвам вылілася яшчэ ў паход 1617-1618 г., напачатку 1613 г. маскоўскі трон перайшоў новай дынастыі Раманавых. Персанальная унія Літвы і Масковіі не адбылася. Цікава, што і на чале апалчэння ў Маскве (першага і часткі другога) стаяў “наш чалавек — Дзмітрый Трубяцкі, Гедымінавіч.